Pozdravljeni, učenci,

danes vam v razmislek posredujem tole:

**Razumevanje sistemske teorije:**

kako so vsi delčki sistema (npr. našega življenja) neločljivo povezani in kako delček spremembe v enem delu sistema povzroči posledice tudi na drugih delčkih sistema. Za primer lahko vzamemo mikado palčke – kaj se zgodi z ostalimi palčkami, ko poskušamo vzeti iz sredine kupa eno izmed njih?

**Gre za globlje in trajnejše razumevanje koncepta VZROK – POSLEDICA** ,  razumevanja medsebojne povezanosti, soodvisnosti in sovplivanja  ter prevzemanja odgovornosti za celoto. **Da dejansko drži, da s svojimi dejanji soustvarjaš svet okoli sebe.**

**Dve vaji,  ki jih pri tem lahko delamo, sta :**

1. BODI POZITIVEN VZROK!

Beleži vsa svoja majhna dejanja, ki imajo pozitivne posledice.

 2. Tehnika 10-10-10-10:

Preden nekaj narediš, se vprašaj:

Kaj to pomeni za mene in mojo okolico  čez 10 min, čez 10 ur, čez 10 mesecev, čez 10 let?

Poskusite!

**In še:**

Misel tega tedna naj bo izrek Bianta iz Priene:

Omnia mea mecum porto ali: **VSE SVOJE NOSIM S SEBOJ.**

Znanje je zlato, ki ga vedno lahko pridobivamo, noben pa nam ga nikoli ne more odvzeti.

Vprašanje uganke:

Stojiš pred vrati sobe, v kateri gori luč. Vrata sobe so zaprta, pred vhodom v sobo pa so tri stikala. Le eno od njih prižge in ugasne luč v sobi. Tvoja naloga je, da ugotoviš, katero od stikal je tisto, ki v sobi prižge luč. Vrata sobe lahko odpreš le enkrat, ko jih odpreš, se ne smeš več stikal dotikati.

Vprašanje: Kako boš ugotovil, katero stikalo prižge luč?

Razmigajte možgane! Lepo pozdravljeni, Nevenka Šega

Odgovor:

Pritisneš/prižgeš eno od stikal. Pustiš nekaj minut. Stikalo ugasneš in pritisneš/prižgeš drugo stikalo. Takoj potem vrata odpreš. Če luč gori, veš, da si ga prižgal s tistim stikalom, katerega si pritisnil zadnjega. Če luč ne gori, greš do žarnice v sobi. Če je topla, luč prižge stikalo, katerega si prvega stisnil, če pa je žarnica mrzla, veš, da luč prižge tisto stikalo, katerega se niti dotaknil nisi, se pravi, tretje stikalo 😊